Document ID: 32012R0397

IZVEDBENA UREDBA KOMISIJE (EU) št. 397/2012
z dne 8. maja 2012
o določitvi dodelitvenega koeficienta, zavrnitvi nadaljnjih zahtevkov in zaključku obdobja za predložitev vlog za razpoložljive dodatne količine izvenkvotnega sladkorja za prodajo na trgu Unije po znižani presežni dajatvi v tržnem letu 2011/2012
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
ob upoštevanju Izvedbene uredbe Komisije (EU) št. 367/2012 z dne 27. aprila 2012 o potrebnih ukrepih glede dajanja dodatnih količin izvenkvotnega sladkorja in izoglukoze na trg Unije z znižanimi dajatvami na presežne zaloge v tržnem letu 2011/2012 (2) ter zlasti člena 5 Izvedbene uredbe,
ob upoštevanju naslednjega:
(1)
Količine, zajete v vlogah za dovoljenja za izvenkvotni sladkor, predloženih od 1. maja 2012 do 2. maja 2012 in sporočenih Komisiji dne 4. maja 2012, presegajo mejo, določeno v členu 1 Izvedbene uredbe (EU) št. 367/2012.
(2)
Zato je v skladu s členom 5 Izvedbene uredbe (EU) št. 367/2012 treba določiti dodelitveni koeficient, ki ga države članice upoštevajo pri vseh sporočenih vlogah za izdajo dovoljenja, zavrniti še nesporočene vloge in zaključiti obdobje za predložitev vlog.
(3)
Da bi zagotovili učinkovito upravljanje ukrepa, bi morala ta uredba začeti veljati na dan objave v Uradnem listu Evropske unije -
SPREJELA NASLEDNJO UREDBO:
Člen 1
Količine, za katere je bilo zaprošeno v vlogah za dovoljenja za izvenkvotni sladkor, predloženih v skladu z Izvedbeno uredbo (EU) št. 367/2012 od 1. maja 2012 do 2. maja 2012 in sporočenih Komisiji dne 4. maja 2012, se pomnožijo z dodelitvenim koeficientom 22,007274 %.
Vloge za dovoljenja za izvenkvotni sladkor, predložene od 3. maja 2012 do 9. maja 2012 v skladu z Izvedbeno uredbo (EU) št. 367/2012, se zavrnejo.
Obdobje za predložitev vlog za dovoljenja za izvenkvotni sladkor v skladu z Izvedbeno uredbo (EU) št. 367/2012 se zaključi dne 9. maja 2012.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. maja 2012

Labels: 7
3
17
6